Chad le Clos deel hartseer nuus | Maroela Media
Datum van parlementsopening bekend
Vlieënier vier maande ná heli-ongeluk ontslaan
Wag op seksklagte vrygespreek
Swak verkeersbestuur dra glo by tot stadionrooftogte
Chad le Clos deel hartseer nuus
11 Julie 2016
Chad le Clos en sy gesin (Foto: www.chadleclos.com)
Die Suid-Afrikaanse Olimpiese swemmer, Chad le Clos, het Maandagoggend in ŉ verklaring gesê beide sy ouers veg teen kanker.
Hy neem in Augustus vanjaar aan die Olimpiese Spele in Rio deel.
Die swemmer het in ŉ verklaring uitgebrei oor sy ouers se gesondheid. “My ma, Geraldine, se borskanker is terug, nadat sy sedert 2010 in remissie was. Sy het onlangs ŉ dubbele mastektomie ondergaan en kry tans chemoterapie. Bert, my pa, het prostaatkanker en is einde Junie geopereer,” het hy in die verklaring gesê.
Le Clos sê dit is ŉ moeilike tyd vir sy gesin, maar hy oefen steeds hard vir die Olimpiese Spele. “Ek wil meer as enigiets anders hê dat hulle die stryd teen kanker moet wen. Intussen oefen ek hard vir die spele en hoop hulle kan daar wees later vanjaar.”
Hy het ook die media gevra om die gesin se privaatheid te respekteer. “Ek vra die media om hul herstelproses te respekteer. Ek gaan ook nie enige onderhoude toestaan nie.”
Le Clos het wêreldbekend geraak nadat hy die wêreldrekordhouer, Michael Phelps, in die 200 meter vlinderslag uitgestof het in 2012.
Hy het onder meer goue medaljes in die Olimpiese en Statebondspele behaal.
Deel van: Bekendes, Sport
Chad le Clos Olimpiese Spele 2016
Rian van Heerden gaan die leisels oorgee
Indie Karoo-filmfees: Só lyk die wenners
pop · 2 jaar gelede
Baie sterkte vir jou gesin Chad. Gaan maak hulle trots op die spele.
WeesWys · 2 jaar gelede
Jou ouers is in ons gebede, Chad. Jy is ons almal se seun. Sterkte. Trots op jou!
Francie · 2 jaar gelede
Sterkte daar vir julle!
Trados · 2 jaar gelede
Dis nie goeie nuus nie, Chad. Maar wees positief en hou moed. Ekself is met dieselfde probleem as jou pa gediagnoseer in 2008 en ontvang sedertdien behandeling daarvoor. Was in remissie van toe af, maar dit het weer kop uitgesteek in Januarie vanjaar en is tans weer onder behandeling. Onder omstandighede gaan dit baie goed met my. Sterkte ook vir julle almal.
Ansie Geldenhuys · 2 jaar gelede
Ek voel bitter hartseer vir julle Chad. Daar is ‘n doel met alles. Laat die omstandighede jou positief inspireer. Ons dra jou enjou familie op aan die Hoer Hand. Sterkte’
Genade en krag · 2 jaar gelede
Chad & familie jou aangename nederige jong man, superster swemmer, ek bid vir julle gesin, glo en vertrou en oefen jou swem, seun as jy jou pyn wegswem sal dit met jou goedgaan in Rio en dit sal vreugde midde in die hartseer bring. Pa & Ma sterkte met behandeling, mag jul genoeg kragte herwin om September in Rio te wees. Julle kan so trots wees hy is goed groot gemaak, ek het hom vinnig in Congo ontmoet toe hy hy Brazzaville se swembad ‘n nuwe naam gegee het, Nkosi sikelela dam, ons het uit volle bors saamgesing en ek glo die res van Afrika ken ook die volkslied na die All African games!!!!! Bly jou nederige self seun.
Eliza-beth · 2 jaar gelede
Ai, so jammer om hiervan te hoor maar ek wens albei sterkte toe. Chad jy is so ‘n inspirasie, ons dink almal aan julle!